Általános szabály, hogy az alacsony jövedelmű országokban működő szerverekhez való csatlakozás segít a legolcsóbb repülőjegyek megtalálásában. Lehet, hogy ez túl szép ahhoz, hogy igaz legyen, de ezt a jelenséget magam is teszteltem, mert kíváncsi voltam arra, hogy mennyit spórolhatok, ha a különböző gazdasági helyzetben lévő országokból foglalok. Kiválasztottam egy pár népszerű útvonalat (Miami-Tokió és New York-London Gatwick), majd azonos indulási és érkezési időpontokkal (január 4-10.) ellenőriztem az árakat (az árak az ünnepek után általában alacsonyabbak). A megfelelő összehasonlítás érdekében az adott napi árfolyamon a megjelenített árat átváltottam amerikai dollárra.
Mivel jelenleg az Egyesült Királyságban élek, egy londoni szerverhez való csatlakozás után ellenőriztem a Miami-Tokió repülőjegy árát. A Kayak keresési eredmények azt mutatták, hogy a legalacsonyabb ár körülbelül 777 dollár. Ha nem lettem volna tisztában a dinamikus jegyárakkal és a légitársaságok marketing stratégiáival, elfogadtam volna ezt az ajánlatot. Azonban miután a forgalmat egy thaiföldi szerveren keresztül irányítottam át, kiderült, hogy így a jegy pontosan ugyanarra az útvonalra csak 684 dollárba kerül, ami majdnem 100 dolláros eltérést jelent.
A VPN-hez történő csatlakozással majdnem 100 dollárt spóroltam meg, amikor a Miami-Tokió járatra foglaltam jegyet
Bizonyos esetekben a légitársaság országában működő szerverhez való csatlakozás is alacsonyabb árakat biztosított. Amikor például a norvég légitársaság New York-London Gatwick járatára foglaltam jegyet, egy norvégiai szerverhez csatlakoztam. Ezután a légitársaság lehetővé tette, hogy 8300 norvég koronáért foglaljak jegyet, amely nagyjából 873 dollárnak felel meg. Ha lengyelországi szerveren keresztül foglalnék, ugyanerre az útvonalra 940 dollárért válthatnék jegyet, a brit szerveren keresztül történő foglalás pedig 1156 dollárba kerülne. A különbség észrevehető, és valamikor csak kevésen múlik, hogy megengedheted-e magadnak álmaid nyaralását!
Amikor a légitársaság anyaországának szervereihez csatlakoztam, a repülőjegyek árai jelentősen alacsonyabbak lettek
Sajnos a légitársaság országának IP-címének használata nem mindig működött. A Ryanair pontosan ugyanazt azt árat mutatta, függetlenül attól, hogy melyik ország szerveréhez csatlakoztam. Ezt mindenképpen próbáld ki, mielőtt tanulmányozod, hogy melyik légitársaság kínálja a legjobb ajánlatokat.